BAM โบรกเชียร์ซื้อเป้า 24 บ. หลังโชว์กำไร Q2 โตแกร่งแตะ 831 ล้าน ลุ้นทั้งปีทะลุ 3 พันล้าน
BAM โบรกแนะซื้อเป้าหมาย 24 บาท หลังไม่ถูกถอด MSCI รอบใหม่ ฟากกำไรไตรมาส 2/65 โตแกร่ง แตะ 831 ล้าน ลุ้นทั้งปีนี้ทะลุ 3 พันล้าน
BAM โบรกแนะซื้อเป้าหมาย 24 บาท หลังไม่ถูกถอด MSCI รอบใหม่ ฟากกำไรไตรมาส 2/65 โตแกร่ง แตะ 831 ล้าน ลุ้นทั้งปีนี้ทะลุ 3 พันล้าน
15 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (15 ส.ค.65) ว่า บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM มีมุมมอง Slightly Positive ต่อรายงานกำไรที่ 831 ล้านบาท โต 5% เทียบช่วงเดียวกันของปีก่อน, โต 166% เทียบไตรมาสก่อนหน้า ใกล้เคียงกับที่เราและตลาดคาด รับชำระขาย NPA ที่ถูกเลื่อนชำระมาจากไตรมาส 1/2565 Cash Collection รวมอยู่ที่ 4 พันล้านบาท ลดลง 6% เทียบช่วงเดียวกันของปีก่อน, โต 25% เทียบไตรมาสก่อนหน้า ใกล้เคียงเป้าของบริษัทโดยที่ฝั่ง NPL เห็นภาพดีขึ้นชัดเจนจากการปรับโครงสร้างลูกหนี้ ดอกเบี้ยค้างรับลดลงหนุนค่าใช้จ่ายสำรองลดลง ฝั่ง NPA ทำได้ดีแต่ผันผวนตาม Timing ของการรับชำระ
โดยกำไรครึ่งแรกปี 2565 คิดเป็น 38% ของประมาณการทั้งปีซึ่งคงประมาณการที่ 3 พันล้านบาท โต 16% คงสมติฐาน Cash Collection ที่ 1.7 หมื่นล้านบาท โต 9% เทียบช่วงเดียวกันของปีก่อนใกล้เคียงเป้าบริษัท คงมุมมองบวกครึ่งหลังโตดีเทียบครึ่งแรกปี 2565 คล้ายปี 2564 (จะเร่งตัวขึ้นทั้ง Cash Collection และการเข้าซื้อทรัพย์ ยังคงเน้นกลยุทธ์เร่งการเจรจาปรับโครงสร้างหนี้และเน้นขายทรัพย์ NPA แก่นักลงทุน High net-worth
ด้าน JV AMC คาดแล้วเสร็จภายในเดือน ก.ค. หนุนธุรกิจในระยะยาว คงคำแนะนำซื้อที่ราคาเป้าหมาย 24 บาท/หุ้น ภาพรวมอุตสาหกรรมโตดีครึ่งหลังของปี และในระยะสั้นหนุนจากหุ้นไม่ถูกถอดจาก MSCI ส.ค.นี้